
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ Αρ. Φύλλου 112 

15 Απριλίου 2011 


ΔΙ ΑΚΗΡΥΞΕ ΙΣ 

(ΐ) 

ΝΟΜΟΣ ΛΑΡΙΣΑΣ 
ΔΗΜΟΣ ΕΛΑΣΣΟΝΑΣ 

Αριθμ. 8904 

Ο Δήμος ΕΛΑΣΣΟΝΑΣ προκηρύσσει τη με ανοικτή 
δημοπρασία και με επιμέρους ποσοστά έκπτωσης (άρ¬ 
θρο 6 παράγραφος 4 και 5 του Ν. 3669/08) επιλογή 
αναδόχου, σύμφωνα με το Ν. 1418/84, τα εκτελεστικά 
του διατάγματα και το Ν. 3263/2004 όπως αυτά ισχύουν 
σήμερα, για την κατασκευή του έργου «ΑΠΟΧΕΤΕΥΣΗ 
ΑΚΑΘΑΡΤΩΝ ΥΠΟΛΟΙΠΟΥ ΠΟΛΗΣ ΕΛΑΣΣΟΝΑΣ» προϋ¬ 
πολογισμού δημοπράτησης 4.551.000,00 ευρώ με ανα¬ 
θεώρηση και Φ.Π.Α. (προϋπολογισμός για καθορισμό 
πτυχίων 3.628.069,19 για αναθεώρηση 71.930,81 για Φ.Π.Α. 
851.000,00). 

Το έργο αφορά στην κατασκευή δικτύων αποχέτευσης 
ακαθάρτων υδάτων σε έξι (6) τμήματα των περιοχών Βα- 
ρόσι και Ανατολική περιοχή της πόλης της Ελασσόνας 
(περιοχές της πόλης που εξακολουθούν να διαθέτουν 
τα λύματα τους σε απορροφητικούς βόθρους) ώστε να 
ολοκληρωθεί το δίκτυο αποχέτευσης της Ελασσόνας. 

Συγκεκριμένα, θα τοποθετηθούν κεντρικοί και δευτε- 
ρεύοντες αγωγοί αποχέτευσης οι οποίοι θα συνδεθούν 
με το υφιστάμενο αποχετευτικό δίκτυο της πόλης της 
Ελασσόνας. 

Συνολικά θα τοποθετηθεί δίκτυο 14.615 πι και συγκε¬ 
κριμένα: 

- 213 πι κεντρικών αγωγών διαμέτρου Φ315, 

- 570 πι κεντρικών αγωγών διαμέτρου Φ250, 

- 13.832 πι δευτερευόντων αγωγών διαμέτρου Φ200. 

Αναλυτικά, το νέο δίκτυο αποχέτευσης ακαθάρτων θα 

αποτελείται από αγωγούς βαρύτητας από πολυβυνιλο- 
χλωρίδιο (Ρ\/Θ) σειράς 41 οι οποίοι θα τοποθετηθούν 
σε έξι (6) τμήματα της πόλης στις περιοχές Βαρόσι 
και Ανατολική περιοχή Ελασσόνας). Το ένα τμήμα είναι 
στην περιοχή Βαρόσι και τα υπόλοιπα 5 τμήματα στην 
Ανατολική περιοχή Ελασσόνας. 

Η όδευση των αγωγών του προτεινόμενου αποχετευ¬ 
τικού δικτύου ακαθάρτων είναι παράλληλη σε υφιστά¬ 
μενους δρόμους. 

Επίσης, θα κατασκευαστεί αντλιοστάσιο ακαθάρτων 
υδάτων στο τμήμα 4 για την άντληση των λυμάτων 


του τμήματος σε κεντρικό αγωγό (λόγω αδυναμίας 
της όδευσης με βαρύτητα). Θα κατασκευαστεί φρεάτιο 
άντλησης όπου θα τοποθετηθεί αντλητικό συγκρότημα 
παροχής 25 πι3/ίΐΓ σε μανομετρικό 15γπ. Για την εγκατά¬ 
σταση του αντλητικού συγκροτήματος δεν απαιτείται 
οικίσκος. 

Επισημαίνεται ότι η υφιστάμενη Εγκατάσταση Επε¬ 
ξεργασίας Λυμάτων βρίσκεται σε πλήρη λειτουργία και 
έχει δυναμικότητα σχεδιασμού 12.500 ΙΚ οπότε επαρκεί 
για να δεχθεί το υδραυλικό και ρυπαντικό φορτίο που 
θα προκύψει από την προτεινόμενη πράξη. Επιπλέον 
όλες οι υφιστάμενες κεντρικές υποδομές αποχέτευσης 
(κεντρικοί συλλεκτήρες κλπ) επαρκούν για την παρα¬ 
λαβή του πρόσθετου όγκου αστικών λυμάτων που θα 
προκύψει με την κατασκευή του νέου δικτύου. 

Το προτεινόμενο έργο μετά την ολοκλήρωση του θα 
είναι πλήρως λειτουργικό και σε συνδυασμό με τα υφι¬ 
στάμενα έργα αποχέτευσης της Ελασσόνας (ΕΕΛ και 
δίκτυο αποχέτευσης) θα εξασφαλίζει τη σωστή διαχεί¬ 
ριση των λυμάτων. 

Όσον αφορά στις εργασίες που θα πραγματοποιη¬ 
θούν, η πλειονότητα των εκσκαφών θα γίνει σε έδαφος 
γαιώδες ή ημιβραχώδες (28.694 πι 3 και 8.735 πι 3 αντί¬ 
στοιχα) και σε βάθος έως 4.00πι ενώ ένα μικρό τμήμα 
αυτών (4.369 πι 3 ) θα γίνει σε βραχώδες έδαφος. Η αντι¬ 
στήριξη των παρειών όπου αυτή απαιτείται θα γίνει με 
μεταλλικά πετάσματα. Η επίχωση των ορυγμάτων θα 
γίνει με θραυστό υλικό λατομείου και με συμπυκνωμένα 
προϊόντα εκσκαφής. 

Μετά το πέρας των εργασιών θα γίνουν οι απαραίτη¬ 
τες εργασίες αποκατάστασης των χώρων επέμβασης. 
Συγκεκριμένα επιφάνεια 11.854 πι2 θα αποκατασταθεί 
με ασφαλτικό οδόστρωμα ενώ μικρές επιφάνειες (1.181 
πι 2 και 1.982 πι2 αντίστοιχα) θα ανακατασκευαστούν με 
τσιμεντόπλακες και άοπλο σκυρόδεμα πάχους 10 οπι. 

Η δημοπρασία θα διεξαχθεί στα γραφεία του Δήμου 
την Τρίτη 03/05/2011 με ώρα λήξης επίδοσης προσφο¬ 
ρών 10:00 π.μ. από την επιτροπή του διαγωνισμού. Αν 
για οποιονδήποτε λόγο δε διεξαχθεί η δημοπρασία την 
προαναφερθείσα ημερομηνία ή αν διεξαχθεί μεν αλλά 
δεν κατατεθεί καμιά προσφορά, θα διενεργηθεί την 
Πέμπτη 12/05/2011 με ώρα λήξης επίδοσης προσφορών 
10:00 π.μ. στα γραφεία του Δήμου. 

Στον διαγωνισμό δικαιούνται να συμμετάσχουν: 

1. Μεμονωμένες εργοληπτικές επιχειρήσεις: 

α. Εγγεγραμμένες στο Ελληνικό Μητρώο Μ.Ε.ΕΠ. του 
Υ.ΠΕ.ΧΩ.Δ.Ε. 3ης, 4ης και 5πς τάξης για έργα κατηγορίας 
ΥΔΡΑΥΛΙΚΩΝ. 

β. Προερχόμενες από κράτη μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ) ή 
της Σ.Δ.Σ. του Π.Ο.Ε. όπου τηρούνται επίσημοι κατάλογοι 
αναγνωρισμένων εργοληπτών, εφόσον είναι εγγεγραμ¬ 
μένες σε αυτούς και σε τάξη και κατηγορία αντίστοιχη 
με αυτή του Ελληνικού Μητρώου Μ.Ε.ΕΠ. 

γ. Προερχόμενες από κράτη μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ) 
ή της Σ.Δ.Σ. του Π.Ο.Ε. όπου δεν τηρούνται επίσημοι 
κατάλογοι αναγνωρισμένων εργοληπτών, εφόσον απο- 
δεικνύουν ότι έχουν εκτελέσει παρόμοια ποιοτικά και 
ποσοτικά έργα με το δημοπρατούμενο. 

2. Κοινοπραξίες Εργοληπτικών Επιχειρήσεων των 
παραπάνω περιπτώσεων α, β και γ σε οποιονδήποτε 
συνδυασμό μεταξύ τους, υπό τους όρους του άρθρου 2 
παρ. 7 του π.δ. 609/85 (Κοινοπραξία στην ίδια κατηγο¬ 
ρία), υπό τον όρο ότι κάθε Εργοληπτική Επιχείρηση θα 
συμμετέχει στο κοινοπρακτικό σχήμα με ποσοστό όχι 
μικρότερο του 25% της καλούμενης κατηγορίας. 

3. Κοινοπραξίες εργοληπτικών επιχειρήσεων για την 
κάλυψη των διαφόρων κατηγοριών των εργασιών του 
έργου και υπό τους όρους του άρθρου 16 παρ. 7 του 
Ν. 3669/08 (ΚΔΕ). Κατηγορία εργασιών με ποσοστό κάτω 
του 10% του προϋπολογισμού του έργου (χωρίς ανα¬ 
θεώρηση και ΦΠΑ), εφόσον δεν καλείται στη δημοπρα¬ 
σία, αθροίζεται στον προϋπολογισμό της μεγαλύτερης 
κατηγορίας. 

4. Κάθε εργοληπτική επιχείρηση συμμετέχει, είτε μεμο¬ 
νωμένα, είτε ως μέλος ενός κοινοπρακτικού σχήματος. 

Κριτήριο για την ανάθεση της σύμβασης είναι απο¬ 
κλειστικά η χαμηλότερη προσφορά. 

Για τη συμμετοχή στο διαγωνισμό πρέπει να κατα¬ 
τεθούν από κάθε διαγωνιζόμενο εγγυητικές επιστολές 
συμμετοχής, που ανέρχονται σε ποσοστό 2% επί του 
προϋπολογισμού της υπηρεσίας, χωρίς αναθεώρηση και 
ΦΠΑ, ήτοι στο ποσό των 72.561,00 ΕΥΡΩ., που θα απευθύ¬ 
νονται στην Αναθέτουσα Αρχή και θα παρέχονται όπως 
ορίζεται στο άρθρου 24 του Ν. 3669/08 (ΚΔΕ). Εφόσον ο 
προσφέρων/διαγωνιζόμενος είναι κοινοπραξία εργολη¬ 
πτικών επιχειρήσεων, οι εγγυήσεις θα είναι κοινές υπέρ 
όλων των μελών της κοινοπραξίας. Οι εγγυητικές επι¬ 
στολές, θα είναι χωρίς χρονικό περιορισμό ισχύος ή θα 
ισχύουν το λιγότερο για διάστημα έξι (6) μηνών και 30 
ημερών, από την ημερομηνία δημοπράτησης, (άρθρο 24 
παρ. 2 και 3 του Ν. 3669/08 (ΚΔΕ), δηλαδή πρέπει να 
έχουν ισχύ τουλάχιστον μέχρι 03/12/2011. 

Εργοδότης - Κύριος του Έργου - Αναθέτουσα Αρχή 
- Φορέας Κατασκευής του Έργου - Προϊστάμενη Αρχή 
είναι ο Δήμος ΕΛΑΣΣΟΝΑΣ με έδρα 6ης ΟΚΤΩΒΡΙΟΥ 
στην οδό 6ης ΟΚΤΩΒΡΙΟΥ αρ. 57 ταχ. κωδ. 40.200 τηλ. 
2493.024.444 Ϊ3Χ 2493.022.310 θ-πΐ3ίΙ Ιγβΐ335οη3@ς)πΐ3ίΙ. 
οοπι όπου οι διαγωνιζόμενοι θα απευθύνουν την αλ¬ 
ληλογραφία τους και θα καταθέσουν τα ένδικα μέσα 
που ενδεχομένως ασκήσουν κατά το στάδιο της δη¬ 
μοπράτησης. 

Γ ια την υπογραφή της σύμβασης απαιτείται η παροχή 
εγγύησης καλής εκτέλεσης κατά την παρ. 1 του άρθρου 35 
του Ν. 3669/08 (ΚΔΕ), που ανέρχεται σε ποσοστό 5% 


επί του προϋπολογισμού του έργου, χωρίς τα κονδύλια 
της αναθεώρησης και του Φ.Π.Α., ήτοι ποσού 181.403,00. 
Ευρώ. 

Σε περίπτωση που το ποσοστό έκπτωσης που προ- 
σέφερε στο διαγωνισμό ο ανάδοχος είναι μεγαλύτερο 
του ορίου του 12%, υποχρεούται να προσκομίσει για 
την υπογραφή της σύμβασης επιπλέον πρόσθετη εγγύ¬ 
ηση καλής εκτέλεσης, σύμφωνα με τα οριζόμενα στην 
παράγραφο 2 του άρθρου 35 του Ν. 3669/08 (ΚΔΕ), το 
ύψος της οποίας μπορεί να φτάσει και το 35% του 
προϋπολογισμού. 

Οι εγγυητικές επιστολές εκδίδονται κατ’ επιλογή του 
αναδόχου από ένα ή περισσότερα πιστωτικά ιδρύματα, 
ανεξαρτήτως του ύψους των. 

Το έργο είναι συγχρηματοδοτούμενο κατά 80% το 
ανώτερο από πόρους του ΕΣΠΑ 2007-2013 «ΠΕΡΙΒΑΛ¬ 
ΛΟΝ ΚΑΙ ΑΕΙΦΟΡΟΣ ΑΝΑΠΤΥΞΗ» της Ευρωπαϊκής Ένω- 
σης και κατά 20% από Εθνικούς πόρους, και υπόκειται 
στις κρατήσεις που προβλέπονται για τα έργα αυτά, 
περιλαμβανομένης και της κράτησης 6%ο του άρθρου 27 
παρ. 34-37 του Ν. 2166/93 (ΦΕΚ Α' 137/24-8-93). 

Η διαχείριση των «επί έλασσον» δαπανών θα ακολουθεί 
τις προβλέψεις της υφιστάμενης νομοθεσίας (άρθρο 57 
παρ. 4 Ν. 3669/08 (ΚΔΕ), εφόσον η δυνατότητα χρησιμο¬ 
ποίησης τους αναφερθεί ρητά και στη σύμβαση. 

Η συνολική προθεσμία εκτέλεσης του έργου, ορίζεται 
σε τετρακόσιες (400) ημέρες από την ημέρα υπογραφής 
της σύμβασης όταν Διευθύνουσα Υπηρεσία του έργου 
δεν είναι η Τ.Υ.Δ.Κ. (άρθρα 3 και 20 του Π.Δ. 171/87). Στην 
περίπτωση που Διευθύνουσα Υπηρεσία είναι η Τ.Υ.Δ.Κ., 
αντίγραφο της σύμβασης κοινοποιείται υποχρεωτικά σ’ 
αυτή μέσα σε δεκαπέντε (15) μέρες από την υπογραφή 
της, οπότε οι συμβατικές προθεσμίες εκτέλεσης αρχί¬ 
ζουν από τη μέρα πρωτοκόλλησης της σύμβασης στο 
σχετικό βιβλίο της Περιφέρειας. Αν η πρωτοκόλληση δε 
γίνει μέσα στην προθεσμία των δεκαπέντε ημερών από 
την υπογραφή της σύμβασης, τότε οι συμβατικές προ¬ 
θεσμίες αρχίζουν με την εκπνοή της δεκαπενθήμερης 
προθεσμίας (παραγρ. 2 του άρθρου 7 του Π.Δ. 171/87). 

Το σφραγισμένο έντυπο Οικονομικής Προσφοράς, 
το οποίο θα συμπληρώσουν οι διαγωνιζόμενοι για την 
προσφορά τους, καθώς και τα τεύχη δημοπράτησης δι¬ 
ατίθενται μέχρι και την προηγούμενη Πέμπτη 28/04/2011 
και αν αυτή είναι αργία, η προηγούμενη εργάσιμη, από 
τα γραφεία του Δήμου με την καταβολή 100,00 ευρώ 
από όπου οι ενδιαφερόμενοι μπορούν να λάβουν γνώση 
και των υπόλοιπων στοιχείων (μελετών, ερευνών κλπ.) 
κατά τις εργάσιμες ημέρες και ώρες. 

Οι ενδιαφερόμενοι μπορούν να παραλάβουν και ταχυ- 
δρομικώς τα στοιχεία της δημοπρασίας, εφόσον προη¬ 
γουμένως έχουν εμβάσει στο Δήμο, πέραν της δαπάνης 
της προηγούμενης παραγράφου και τη δαπάνη για την 
ταχυδρομική αποστολή στον ενδιαφερόμενο. Ο Δήμος 
αποστέλλει τα τεύχη δημοπράτησης μέσω των Ελληνι¬ 
κών Ταχυδρομείων με την ταχύτερη δυνατή Υπηρεσία 
αποστολής που διαθέτουν. Στην περίπτωση που οι εν¬ 
διαφερόμενοι επιλέξουν ιδιωτικές εταιρείες μεταφοράς 
αλληλογραφίας - δεμάτων κ.λπ., ο Δήμος παραδίδει στις 
εταιρείες αυτές τα τεύχη δημοπράτησης. Και στις δύο 
περιπτώσεις ο Δήμος δε φέρει καμία ευθύνη για την 
έγκαιρη άφιξή τους στον ενδιαφερόμενο. 

Η Προϊσταμένη Αρχή αποφασίζει και εγκρίνει ή ακυ¬ 
ρώνει το αποτέλεσμα της δημοπρασίας, χωρίς να 

αποκλείεται η μερική επανάληψη της διαδικασίας του 
διαγωνισμού από οποιοδήποτε σημείο σε περίπτωση 
λάθους η παράλειψης σύμφωνα με το άρθρο 27 του 
Ν. 3669/08 (ΚΔΕ). 

Η συμμετοχή στον διαγωνισμό (υποβολή προσφοράς) 
αποτελεί τεκμήριο ότι ο διαγωνιζόμενος έχει λάβει πλή¬ 
ρη γνώση της διακήρυξης αυτής και των λοιπών τευχών 
δημοπράτησης, της νομοθεσίας «Περί Εκτελέσεως Δη¬ 
μοσίων Έργων» όπως αυτή ισχύει σήμερα και γνωρίζει 
πλήρως τις τοπικές συνθήκες του έργου. 

Η προσφορά δεσμεύει τον συμμετέχοντα στο διαγω¬ 
νισμό, για διάστημα επτά (7) μηνών από την ημερομηνία 
υποβολής των προσφορών. 

Τα έξοδα της δημοσίευσης της διακήρυξης αυτής βα¬ 
ρύνουν τον Ανάδοχο και εισπράττονται με τον πρώτο 
λογαριασμό πληρωμής του έργου. 

Ελασσόνα, 8 Απριλίου 2011 
Ο Δήμαρχος 

ΓΕΩΡΓΙΟΣ ΠΑΣΧΟΠΟΥΛΟΣ 

-♦- 

( 2 ) 

ΥΠΟΥΡΓΕΙΟ ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Αριθμ. διακ. 27550 

Το Υπουργείο Δικαιοσύνης, Διαφάνειας και Ανθρωπί¬ 
νων Δικαιωμάτων προκηρύσσει: 

1. Ανοικτό δημόσιο διεθνή διαγωνισμό, με σφραγισμέ¬ 
νες προσφορές, με κριτήριο κατακύρωσης τη συμφε- 
ρότερη προσφορά, σε ευρώ, για το έργο «Ανάπτυξη 
πολιτικών και μέτρων για την βελτίωση της ποιότητας 
ζωής των ανηλίκων» της πράξης: «Βελτίωση των πολι¬ 
τικών πρόληψης και αντιμετώπισης της θυματοποίησης 
και της εγκληματικότητας των ανηλίκων», με αριθμό 
διακήρυξης 27550/12-4-2011. 

2. Η διάρκεια της σύμβασης, η οποία έχει ως κύριο 
αντικείμενο (ΟΡν 73000000-2) υπηρεσίες έρευνας και 
ανάπτυξης καθώς και συναφείς υπηρεσίες παροχής 
συμβουλών, ορίζεται στους δώδεκα (12) μήνες από την 
υπογραφή της. 

3. Ο συνολικός προϋπολογισμός του έργου ανέρχεται 
στο ποσό των πεντακοσίων πέντε χιλιάδων πεντακο- 
σίων τριάντα ευρώ, 505.530,006, συμπεριλαμβανομένου 
ΦΠΑ 23%. 

4. Το Έργο χρηματοδοτείται από το Επιχειρησιακό 
Πρόγραμμα «Διοικητική Μεταρρύθμιση», στο πλαίσιο 
του ΕΣΠΑ, από το Ευρωπαϊκό Κοινωνικό Ταμείο και από 
Εθνικούς Πόρους. Οι δαπάνες του Έργου θα βαρύνουν 
το Πρόγραμμα Δημοσίων Επενδύσεων, και συγκεκριμένα 
τη ΣΑΕ 20/8 του Υπουργείου Δικαιοσύνης, Διαφάνειας 
και Ανθρωπίνων Δικαιωμάτων. 

5. Οι Προσφορές κατατίθενται ενώπιον της αρμόδιας 
Επιτροπής την 23-5-2011 και το αργότερο μέχρι ώρα 
13.00 (χρόνος έναρξης διαδικασίας αποσφράγισης) στην 
Κεντρική Υπηρεσία του Υπουργείου Δικαιοσύνης, Δια¬ 
φάνειας και Ανθρωπίνων Δικαιωμάτων, Μεσογείων 96, 
Αθήνα, ήτοι σε προθεσμία σαράντα μία (41) ημερών 
από την ημερομηνία αποστολής (12/4/2011) της περί¬ 
ληψης της διακήρυξης για δημοσίευση στην Επίσημη 
Εφημερίδα της ΕΕ. 

6. Προσφορές επίσης μπορούν να αποστέλλονται στο 
Υπουργείο Δικαιοσύνης, Διαφάνειας και Ανθρωπίνων 


Δικαιωμάτων, Δ/νση Οικονομικού, Τμήμα Οικονομικής 
Διαχείρισης και Προμηθειών, Μεσογείων 96, ΤΚ115 27 
Αθήνα, 1ος όροφος, γραφείο 136 ή 142, υπόψη Δημ. Ια¬ 
τρού, Δημ. Κατρά, με οποιονδήποτε τρόπο και παρα- 
λαμβάνονται με απόδειξη, με την απαραίτητη, όμως, 
προϋπόθεση ότι αυτές θα περιέρχονται στην Υπηρεσία 
μέχρι την προηγούμενη της ημερομηνίας διενέργειας 
του διαγωνισμού. 

7. Η εγγύηση συμμετοχής είναι € 25.276,50 που αντι¬ 
στοιχεί σε ποσοστό 5% επί της συνολικής προϋπολο- 
γισθείσας δαπάνης, με ΦΠΑ. Υπάρχουν ειδικές προδια¬ 
γραφές και ειδικά χρονοδιαγράμματα υλοποίησης. Ο 
Ανάδοχος θα υλοποιήσει το Έργο και θα παραδώσει 
τα παραδοτέα του στην αναθέτουσα αρχή. Το χρονικό 
διάστημα δέσμευσης από την προσφορά είναι έξι (6) 
μήνες από την επόμενη της διενέργειας του διαγωνι¬ 
σμού. Ο μειοδότης στον οποίο θα ανατεθεί η σύμβαση, 
υποχρεούται να καταθέσει εγγύηση καλής εκτέλεσης 
των όρων της σύμβασης, το ύψος της οποίας αντιστοι¬ 
χεί σε ποσοστό 10% της συνολικής συμβατικής αξίας, 
χωρίς τον Φ.Π.Α. 

8. Η πληρωμή θα γίνει με τον τρόπο που θα επιλεγεί 
από τον Ανάδοχο, μεταξύ των: 

Α' τρόπος 

α) Χορήγηση έντοκης προκαταβολής τριάντα τοις 
εκατό (30%) του συμβατικού τιμήματος (μη συμπεριλαμ¬ 
βανομένου ΦΠΑ) μετά την υπογραφή της Σύμβασης, 

β) Ποσοστό είκοσι τοις εκατό (20%) του συμβατικού 
τιμήματος με την παραλαβή της Δράσης 1, 

γ) Το υπόλοιπο του συμβατικού τιμήματος μετά την 
οριστική ποιοτική και ποσοτική παραλαβή του συνόλου 
του Έργου. 

Β' τρόπος 

α) Χορήγηση έντοκης προκαταβολής τριάντα τοις 
εκατό (30%) του συμβατικού τιμήματος (μη συμπεριλαμ¬ 
βανομένου ΦΠΑ) μετά την υπογραφή της Σύμβασης, 

β) Το υπόλοιπο του συμβατικού τιμήματος μετά την 
οριστική ποιοτική και ποσοτική παραλαβή του συνόλου 
του Έργου. 

Σε περίπτωση που στην Προσφορά δεν δηλώνεται 
ο ένας από τους παραπάνω τρόπους πληρωμής, θε¬ 
ωρείται ότι ο υποψήφιος Ανάδοχος αποδέχεται τον 
τρόπο πληρωμής που θα επιλέξει από τους ανωτέρω 
το Υπουργείο Δικαιοσύνης, Διαφάνειας και Ανθρωπίνων 
Δικαιωμάτων. 

9. Εναλλακτικές προσφορές δεν θα γίνονται αποδε¬ 
κτές. 

10. Σχετικά με την παροχή συμπληρωματικών πλη¬ 
ροφοριών, σχετικών με τα έγγραφα του διαγωνισμού 
και την άσκηση διοικητικών προσφυγών, ισχύουν όσα 
ορίζονται στο Π.Δ. 118/2007 (ΦΕΚ Α' 150). 

11. Όλα τα δικαιολογητικά και οι προσφορές των δια- 
γωνιζομένων που θα υποβληθούν θα είναι συνταγμένα 
στην ελληνική γλώσσα, εκτός από τα τεχνικά φυλλάδια/ 
εγχειρίδια που μπορεί να είναι στην αγγλική γλώσσα. 

12. Περίληψη της διακήρυξης αυτής θα δημοσιευθεί 
μια φορά στο «Τεύχος Διακηρύξεων Δημοσίων Συμβά¬ 
σεων» της Εφημερίδας της Κυβερνήσεως, στον ελληνι¬ 
κό τύπο, στον ιστοχώρο του Προγράμματος Δι@ύγεια: 
ΐΊΐΙρλϊθΙ.όίανρθία.οον.ρΓ/ί/πιίηίείΓγοίίυεΙίσθ και αναρτήθη- 
κε σε εμφανές σημείο της Κεντρικής Υπηρεσίας του 
Υπουργείου. Η διακήρυξη, παράλληλα, εστάλη στα Επι¬ 
μελητήρια καθώς και στον Ελληνικό Οργανισμό Μικρό- 

μεσαίων Μεταποιητικών Επιχειρήσεων και Χειροτεχνίας 
(Ε.Ο.Μ.Μ.Ε.Χ.). 

13. Περισσότερα στοιχεία και πληροφορίες για τη δι¬ 
ακήρυξη δίδονται κατά τις εργάσιμες ημέρες και ώρες 
από τους αρμόδιους υπαλλήλους Δημ. Ιατρού, Δημ. Κα- 
τρά, στα τηλέφωνα 213.130.7578, 213.130.7594 και φαξ 
213.130.7358,213.130.7373, αντίστοιχα. Ε-πιαίΙ: )υ8ΐθ5ρ3@ 
ίυείίοθ. ρΓ ή ίυβίββραΐαΐίυβίίοβ.ρον.ρΐ' 

14. Η διάθεση της Διακήρυξης γίνεται από την έδρα 
του Υπουργείου Δικαιοσύνης, Διαφάνειας και Ανθρω¬ 
πίνων Δικαιωμάτων, Διεύθυνση Οικονομικού, Τμήμα Οι¬ 
κονομικής Διαχείρισης και Προμηθειών, και η παραλαβή 
της γίνεται είτε αυτοπροσώπως είτε με ταχυμεταφορική 
(οουπθΓ). Στην περίπτωση παραλαβής της Διακήρυξης 
μέσω ταχυμεταφορικής (οουιΊβι·), το Υπουργείο δεν φέ¬ 
ρει καμία απολύτως ευθύνη για την έγκαιρη και σωστή 
παράδοσή της. 

15. Το πλήρες σώμα της διακήρυξης βρίσκεται δια¬ 
θέσιμο σε ηλεκτρονική μορφή στην ιστοσελίδα του 
Υπουργείου νννννν.πιίηίείΓγοήυεΙίοθ^Γ και θα διατηρηθεί 
εκεί τουλάχιστον έως την ημερομηνία διενέργειας του 
διαγωνισμού. 

Αθήνα, 12 Απριλίου 2011 

Ο ΥΠΟΥΡΓΟΣ 

ΧΑΡΑΛΑΜΠΟΣ ΚΑΣΤΑΝΙΔΗΣ 
-♦- 

(3) 

ΠΑΝΕΠΙΣΤΗΜΙΑΚΟ ΓΕΝΙΚΟ ΝΟΣΟΚΟΜΕΙΟ ΛΑΡΙΣΑΣ 
Αριθμ. διακ. 6/2011 

Το Πανεπιστημιακό Γενικό Νοσοκομείο Λάρισας 
(στο εξής Π.Γ.Ν.Λ.) έχοντας υπόψη του α) τη με αριθ¬ 
μό 1/01.02.2010 κοινή υπουργική απόφαση με την οποία 
εγκρίθηκε το πρόγραμμα προμηθειών και υπηρεσιών 
μονάδων υγείας και κοινωνικής αλληλεγγύης (στο εξής 
Π.Π.Υ.Υ.) 2010 (ΦΕΚ 99/Β703.02.2010), β) το με αριθμό 
πρωτοκόλλου 4751/01.06.2010 έγγραφο της Επιτροπής 
Προμηθειών Υγείας με θέμα την έγκριση των τεχνικών 
προδιαγραφών του Π.Π.Υ.Υ. 2010, γ) τις με αριθμούς 
24/16/17.06.2010, 37/2/04.02.2011 και ΕΗΔ 59/5/31.03.2011 
αποφάσεις του Δ.Σ. του σχετικά με την έγκριση των 
τεχνικών προδιαγραφών, την ακύρωση του αρχικού 
διαγωνισμού και την τροποποίηση των τεχνικών προ¬ 
διαγραφών, 

προκηρύσσει: 

δημόσιο ανοιχτό επαναληπτικό μειοδοτικό διαγωνισμό 
με σφραγισμένες προσφορές σε ευρώ για την απο¬ 
ξήλωση του παλαιού ιατρικού κέντρου κενού και την 
προμήθεια και εγκατάσταση νέου για το νοσοκομείο, 
συνολικής προϋπολογιζόμενης δαπάνης € 120.000,00 με 
το Φ.Π.Α. από πιστώσεις του προϋπολογισμού του. 

Ο διαγωνισμός θα διενεργηθεί στο γραφείο προμη¬ 
θειών του Π.Γ.Ν.Λ. στις 17 Μαΐου 2011, ημέρα Τρίτη και 
ώρα 10:00 π,μ. ενώπιον της αρμόδιας επιτροπής. 

Καταληκτική ημερομηνία υποβολής των προσφορών 
από τους ενδιαφερομένους στο γραφείο προμηθειών 
του Π.Γ.Ν.Λ. ορίζεται η προηγούμενη εργάσιμη ημέρα, 
δηλαδή η 16η Μαΐου 2011, ημέρα Δευτέρα και ώρα 14:30 
μ.μ. το αργότερο. 

Προς διευκόλυνση των ενδιαφερομένων το πλήρες 
κείμενο της διακήρυξης είναι αναρτημένο στο διαδίκτυο 
και συγκεκριμένα στην ιστοσελίδα της 5ης Υγειονομικής 


Περιφέρειας Θεσσαλίας και Στερεός Ελλάδας στη δια¬ 
δρομή ΙιΐΙρ://αίνίΙ.όγρΘΐΐΊθ353ΐγ.9Γ/ΐΊθ5ρίί3ΐ3 - προκηρύξεις 
προμηθειών - φορέας: Παν. Νοσοκομείο Λάρισας. 

Η διακήρυξη σε έντυπη μορφή θα διατίθεται από το 
γραφείο προμηθειών του νοσοκομείου με την καταβο¬ 
λή του ποσού των € 30,00 και την έκδοση γραμματίου 
είσπραξης από το ταμείο του Π.Γ.Ν.Λ. 

Η προμήθειά της σε έντυπη μορφή είναι προαιρετική. 

Οι ενδιαφερόμενοι για περισσότερες πληροφορίες 
μπορούν να απευθύνονται στο γραφείο προμηθειών του 
Π.Γ.Ν.Λ. ή και στα τηλέφωνα 2413501159 και 2413501158 
κατά τις εργάσιμες ημέρες και ώρες. 

Λάρισα, 13 Απριλίου 2011 
Ο Διοικητής 

ΗΛΙΑΣ - ΔΗΜΟΣΘΕΝΗΣ Ο. ΣΚΥΛΛΑΚΟΣ 

-♦- 

(4) 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ Α.Ε. 

Αριθμ. ΕΓ: 22-Τ2/7989 

Η Ανώνυμη Εταιρεία ΟΣΚ Α.Ε προκηρύσσει ανοιχτό 
διαγωνισμό για την ανάθεση του έργου «1/θέσιο ολοή¬ 
μερο Νηπιαγωγείο Ανδριανής Δ. Νικηφόρου, Ν. Δράμας, 
με την μέθοδο της προκατασκευής» με συνολική δαπάνη 
προϋπολογισμού μελέτης με ΓΕ+ΟΕ και απρόβλεπτα, 
αναθεώρηση και Φ.Π.Α. 617.000,00 €. Το έργο συντίθεται 
από τις ακόλουθες κατηγορίες εργασιών: 

α) κατηγορία Οικοδομικά, με προϋπολογισμό 
348.381,00 €, (δαπάνη εργασιών, ΓΕ και ΟΕ και απρό¬ 
βλεπτα), 

β) κατηγορία Η/Μ, με προϋπολογισμό 138.575,00 €, (δα¬ 
πάνη εργασιών, ΓΕ και ΟΕ και απρόβλεπτα). 

Οι ενδιαφερόμενοι μπορούν να παραλάβουν τα συμβα¬ 
τικά τεύχη του διαγωνισμού (Διακήρυξη, Συγγραφή Υπο¬ 
χρεώσεων κ.λ.π) από τα Γ ραφεία της ΟΣΚ Α.Ε. - Τ μήμα 
Τευχών και Διαγωνισμών (Φαβιέρου 24-26, 2ος όροφος) 
κατά τις ώρες 09.00 μέχρι 13.00, εφόσον ζητηθούν μέ¬ 
χρι την προηγούμενη του Διαγωνισμού Πέμπτη. Για την 
παραλαβή των τευχών οι ενδιαφερόμενοι καταβάλλουν 
τριάντα (30) € με Φ.Π.Α. Η διακήρυξη του έργου έχει 
συνταχθεί κατά το εγκεκριμένο από τον υπουργό ΠΕΧΩ- 
ΔΕ υπόδειγμα. Πληροφορίες στο τηλέφωνο 2105272449, 
ΡΑΧ επικοινωνίας 210-5242283 αρμόδιος υπάλληλος για 
επικοινωνία ΣΠΥΡΟΠΟΥΛΟΥ ΟΥΡΑΝΙΑ. 

Ο διαγωνισμός θα διεξαχθεί την 03 Μαΐου 2011 ημέ¬ 
ρα Τρίτη και ώρα 10:00 π. μ. (ώρα λήξης επίδοσης των 
προσφορών), στα Γραφεία της ΟΣΚ Α.Ε. στην Αθήνα, 
οδός Φαβιέρου, αριθ. 30. 

Το σύστημα υποβολής προσφορών είναι με ελεύθερη 
συμπλήρωση τιμολογίου για το μέρος των εργασιών 
που αποτιμώνται με κατ’ αποκοπή τιμήματα (άρθρ. 7 του 
Ν. 3669/08), σε συνδυασμό α) με το σύστημα προσφοράς 
με επί μέρους ποσοστά έκπτωσης, κατά ομάδες τιμών 
ομοειδών εργασιών και έλεγχο ομαλότητας αυτών των 
ποσοστών έκπτωσης για το μέρος των εργασιών που 
αποτιμώνται με τιμές μονάδος (αρθρ. 6 του Ν. 3669/08), 
και β) με το σύστημα μειοδοσίας στο ποσοστό οφέλους 
απολογιστικών εργασιών (αρθρ. 9 του Ν. 3669/08). 

Στο διαγωνισμό γίνονται δεκτοί: 

α) ημεδαποί διαγωνιζόμενοι, μεμονωμένοι ή σε κοι¬ 
νοπραξία, εγγεγραμμένοι στο Μ.Ε.ΕΠ, που καλύπτουν 

τις κατηγορίες και τάξεις του έργου, ήτοι τάξεις (1-2) 
στην κατηγορία οικοδομικών έργων, τάξεις (Α2-1) στην 
κατηγορία ηλεκτρομηχανολογικών έργων, 

β) αλλοδαποί διαγωνιζόμενοι που αποδεικνύουν ότι 
κατά την τελευταία πενταετία, έχουν εκτελέσει έργα 
παρόμοια (ποιοτικά και ποσοτικά) με το δημοπρατού- 
μενο. 

γ) Οι εργοληπτικές επιχειρήσεις της παραγράφου α, 
στην περίπτωση εντοπιότητας, γίνονται δεκτές και αν 
είναι εγγεγραμμένες στο ΜΕΕΠ στην τάξη (3) για οικο¬ 
δομικά έργα και στην τάξη (2) για ηλεκτρομηχανολογικά 
έργα. 

δ) Κοινοπραξίες επιχειρήσεων που ανήκουν στην ίδια 
τάξη και κατηγορία, αν είναι εγγεγραμμένες στο ΜΕΕΠ 
στην (Α2) τάξη για έργα οικοδομικά και στην (Α1) τάξη 
για έργα ηλεκτρομηχανολογικά (αναβάθμιση ορίου 
λόγω κοινοπραξίας). 

Για τη συμμετοχή στο διαγωνισμό απαιτείται η κατά¬ 
θεση εγγυητικής επιστολής ύψους 9.739,00 € και ισχύ 
τουλάχιστον κατά τριάντα (30) ημέρες μεγαλύτερη από 
το χρόνο ισχύος των προσφορών. Ο χρόνος ισχύος των 
προσφορών είναι έξη μήνες. 

Το έργο χρηματοδοτείται από τις πιστώσεις Δημο¬ 
σίων Επενδύσεων. 

Προκαταβολή δε θα χορηγηθεί. 

Το αποτέλεσμα της δημοπρασίας θα εγκριθεί από την 
Προϊσταμένη Αρχή της ΟΣΚ Α.Ε. 

Τα έξοδα δημοσίευσης της διακήρυξης βαρύνουν τον 
ανάδοχο του έργου. 

Αθήνα, 13 Απριλίου 2011 

Ο Διευθύνων Σύμβουλος 
ΗΡΑΚΛΗΣ ΔΡΟΥΛΙΑΣ 

-♦- 

(5) 

ΝΟΜΟΣ ΑΤΤΙΚΗΣ 
ΔΗΜΟΣ ΓΑΛΑΤΣΙΟΥ 


Αριθμ. 11487 

Ο Δήμος Γαλατσίου προκηρύσσει ότι: 

1. Εκτίθεται σε ανοικτό διαγωνισμό με σφραγισμένες 
προσφορές και με το σύστημα προσφοράς με επιμέρους 
ποσοστά έκπτωσης στις τιμές του τιμολογίου μελέτης η 
εκτέλεση του έργου ΑΝΑΚΑΤΑΣΚΕΥΗ ΑΝΤΙΟΛΙΣΘΗΡΩΝ 
ΟΔΟΣΤΡΩΜΑΤΩΝ ΣΕ ΔΙΑΦΟΡΟΥΣ ΟΔΟΥΣ - ΕΡΓΟΛΑΒΙΑ 
2011, αρ. μελέτης 01/2011, προύπολογιζόμενης δαπάνης 
εκατό χιλιάδων Ευρώ (100.000,00 €). 

2. Η δημοπρασία θα διενεργηθεί στο Δημαρχιακό κα¬ 
τάστημα (Αρχιμήδους 2 και Ιπποκράτους 4, Γαλάτσι) 
ενώπιον τριμελούς επιτροπής, την Τρίτη, 31/05/2011, με 
ώρα λήξης κατάθεσης των προσφορών την 10:00 π.μ. 

3. Στη δημοπρασία θα γίνουν δεκτές εργοληπτικές 
επιχειρήσεις της τάξης πτυχίου Α1, Α2,1η κατηγορίας 
Οικοδομικών, καθώς και οι κάτοχοι παλαιών εργοληπτι¬ 
κών πτυχίων ΔΕ που κατατάσσονται αυτοδίκαια στις 
αντίστοιχες κατηγορίες του ΜΕΕΠ, αναλόγου τάξης. 

4. Επίσης θα γίνουν δεκτές κοινοπραξίες εργοληπτι¬ 
κών επιχειρήσεων, εγγεγραμμένες στο ελληνικό ΜΕΕΠ, 
στην κατηγορία Α1, Α2,1η κατηγορίας Οικοδομικών. 

5. Η εγγύηση συμμετοχής ορίζεται στο 2% του προϋ¬ 
πολογισμού του έργου, σε εγγυητική επιστολή αναγνω¬ 
ρισμένης τράπεζας ή γραμματίου ΤΠΔ ή ΤΣΜΕΔΕ. 

6. Το έργο χρηματοδοτείται από ΥΠΕΣΔΔΑ. Οι εν¬ 
διαφερόμενοι μπορούν να προμηθευτούν τεύχη δημο- 


πράτησης και να ζητήσουν πληροφορίες από τη Δ/νση 
Τεχνικών Υπηρεσιών του Δήμου Γαλατσίου, καταβάλ¬ 
λοντας τα έξοδα αναπαραγωγής των τευχών (15 €), 
μέχρι και την Πέμπτη, 26/05/2011, από 09:00 π.μ. έως 
13:00 μ.μ. 

Γαλάτσι, 13 Απριλίου 2011 

Ο Δήμαρχος 
ΚΥΡΙΑΚΟΣ ΤΣΙΡΟΣ 

-♦- 

( 6 ) 

ΝΟΜΟΣ ΑΤΤΙΚΗΣ 
ΔΗΜΟΣ ΓΑΛΑΤΣΙΟΥ 


Αριθμ. 11376 

Ο Δήμος Γ αλατσίου προκηρύσσει ότι: 

1) Εκτίθεται σε πρόχειρο διαγωνισμό, με σφραγισμένες 
προσφορές και με το σύστημα προσφοράς: με ενιαίο 
ποσοστό έκπτωσης στις τιμές του Τιμολογίου μελέτης, η 
εκτέλεση του έργου: «ΑΝΑΓΚΑΣΤΙΚΕΣ - ΕΡΓΟΛΑΒΙΑ Α.1» - 
Αριθμός Μελέτης: 03/2011, Προϋπολογισμού δαπάνης 
ΤΡΙΑΝΤΑ ΧΙΛΙΑΔΕΣ (30.000,00) €. 

2) Η Δημοπρασία θα διενεργηθεί στο Δημαρχιακό Κα¬ 
τάστημα (Αρχιμήδους 2 και Ιπποκράτους 4 - Γ αλάτσι), 
ενώπιον τριμελούς επιτροπής την 17η του μηνάς Μάίου 
2011 ημέρα ΤΡΙΤΗ και ώρα λήξης παράδοσης προσφορών 
την 10:00 π.μ. 

3) Στη Δημοπρασία γίνονται δεκτές εργοληπτικές 
επιχειρήσεις αναλόγου τάξης Α1, Α2 και 1ης για έργα 
κατηγορίας Υδραυλικών, καθώς και κάτοχοι παλαιών 
εργοληπτικών πτυχίων Δ.Ε. που κατατάσσονται αυτοδί¬ 
καια στις αντίστοιχες κατηγορίες του ΜΕΕΠ αναλόγου 
τάξης. 

4) Στη Δημοπρασία γίνονται δεκτές Κοινοπραξίες 
εργοληπτικών επιχειρήσεων που είναι εγγεγραμμένες 
στο Ελληνικό μητρώο ΜΕΕΠ, στην Α1, Α2 και 1η για έργα 
κατηγορίας Υδραυλικών. 

5) Η εγγύηση συμμετοχής ορίζεται στο 2% του προ¬ 
ϋπολογισμού του έργου, σε εγγυητική επιστολή ανα¬ 
γνωρισμένης Τράπεζας ή γραμματίου Τ.Π. και Δ. ή του 
Τ.Σ.Μ.Ε.Δ.Ε. 

6) Το έργο χρηματοδοτείται από Πιστώσεις ΥΠΕΣΔΔΑ. 
Οι ενδιαφερόμενοι μπορούν να ζητήσουν τα τεύχη δη- 
μοπράτησης και πληροφορίες από τη Δ/νση Τεχνικών 
Υπηρεσιών του Δήμου Γ αλατσίου με καταβολή των εξό¬ 
δων αναπαραγωγής τους που ανέρχεται στο ποσό των 
15,00 € και μέχρι και την 12/5/2011 ημέρα ΠΕΜΠΤΗ και 
κατά τις ώρες 9:00 π.μ. έως 13:00 μ.μ. 

Γ αλάτσι, 12 Απριλίου 2011 

Ο Δήμαρχος 
ΚΥΡΙΑΚΟΣ ΤΣΙΡΟΣ 

-♦- 

(7) 

ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ ΑΠΟΧΕΤΕΥΣΗΣ 
ΚΟΖΑΝΗΣ (Δ.Ε.Υ.Α.Κ.) 

Αριθμ. 1329 

Η Δημοτική Επιχείρηση Ύδρευσης Αποχέτευσης Κο¬ 
ζάνης (Δ.Ε.Υ.Α.Κ.) προκηρύσσει άημόσιο ανοικτό μειο¬ 
δοτικό διαγωνισμό με κλειστές προσφορές και με συ¬ 
μπλήρωση τιμολογίου για την ανάδειξη προμηθευτού: 
«ΜΙΚΡΟΥΛΙΚΩΝ ΥΔΡΕΥΣΗΣ - ΑΠΟΧΕΤΕΥΣΗΣ» (ΚΩΔ.: Τ.Υ. 
03/24/11) για τις ανάγκες της Δ.Ε.Υ.Α ΚΟΖΑΝΗΣ ενδεικτι- 




884 


ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ 


κού προϋπολογισμού συνολικής προμήθειας 15.000,00 
Ευρώ πλέον του ΦΠΑ. 

Ο Διαγωνισμός και η αποσφράγιση των προσφορών 
θα διενεργηθεί στις 6/5/2011 και ώρα 12:00 (ώρα λήξης 
επίδοσης προσφορών) στα γραφεία της ΔΕΥΑΚ, οδός 
I. Μικρού, αριθμός 1 στην Κοζάνη. Στον διαγωνισμό γί¬ 
νονται δεκτοί αναγνωρισμένοι προμηθευτές του δημο- 
πρατούμενου είδους, ή ενώσεις προμηθευτών, φυσικά 
και νομικά πρόσωπα και έμποροι. 

Η προμήθεια των υλικών θα γίνεται τμηματικά ανάλο¬ 
γα με τις ανάγκες της Δ.Ε.Υ.Α.Κ. για ένα έτος. 

Για την συμμετοχή απαιτείται εγγυητική επιστολή 
ύψους 750 Ευρώ και ισχύος 90 ημερών. 

Έντυπα Διακήρυξης με τις προϋποθέσεις και όρους 
συμμετοχής, Τεύχη Δημοπράτησης Τεχνικές Προδια¬ 
γραφές και πληροφορίες οι ενδιαφερόμενοι μπορούν 
να παραλαμβάνουν από την ΔΕΥΑΚ, οδός I. Μικρού, 
αριθμός 1 στην Κοζάνη, τηλέφωνο 2461051500, τέλεφαξ 
2461051550. 

Κοζάνη, 13 Απριλίου 2011 

Ο Πρόεδρος Δ.Σ. 

Ε. ΠΑΦΙΛΗΣ 
-♦- 

( 8 ) 

ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ ΑΠΟΧΕΤΕΥΣΗΣ 
ΚΟΖΑΝΗΣ (Δ.Ε.Υ.Α.Κ.) 

Αριθμ. 1328 

Η Δημοτική Επιχείρηση Ύδρευσης Αποχέτευσης Κο¬ 
ζάνης (Δ.Ε.Υ.Α.Κ.) προκηρύσσει: 

μειοδοτικό διαγωνισμό με κλειστές προσφορές και 
συμπλήρωση τιμολογίου για την προμήθεια «Γραφικής 
ύλης» (ΚΩΔ.: ΤΎ. 11/64/2011) για τις ανάγκες της Δ.Ε.Υ.Α 
ΚΟΖΑΝΗΣ για ένα έτος, ενδεικτικού προϋπολογισμού 
συνολικής προμήθειας 10.000 ευρώ πλέον του ΦΠΑ. 

Ο Διαγωνισμός και η αποσφράγιση των προσφορών 
θα διενεργηθεί στις 06/05/2011 και ώρα 13:00 (ώρα λή¬ 
ξης επίδοσης προσφορών) στα γραφεία της ΔΕΥΑΚ, 
οδός I. Μικρού, αριθμός 1 στην Κοζάνη. Στον διαγωνι¬ 
σμό γίνονται δεκτοί αναγνωρισμένοι προμηθευτές του 
δημοπρατούμενου είδους, φυσικά και νομικά πρόσωπα 
και έμποροι. 

Η προμήθεια της γραφικής ύλης θα γίνεται τμηματικά 
ανάλογα με τις ανάγκες της Δ.Ε.Υ.Α.Κ. 

Για την συμμετοχή απαιτείται εγγυητική επιστολή 
ύψους 500 ευρώ και ισχύος 60 ημερών. 

Έντυπα Διακήρυξης με τις προϋποθέσεις και όρους 
συμμετοχής, Τεύχη Δημοπράτησης Τεχνικές Προδια¬ 
γραφές και πληροφορίες οι ενδιαφερόμενοι μπορούν 
να παραλαμβάνουν από την ΔΕΥΑΚ, οδός I. Μικρού, 
αριθμός 1 στην Κοζάνη, τηλέφωνο 2461051500 τέλεφαξ 
2461051550. 

Κοζάνη, 13 Απριλίου 2011 

Ο Πρόεδρος Δ.Σ. 

Ε. ΠΑΦΙΛΗΣ 
-♦- 

(9) 

ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ ΑΠΟΧΕΤΕΥΣΗΣ 
ΚΟΖΑΝΗΣ (Δ.Ε.Υ.Α.Κ.) 

Αριθμ. 1330 

Η Δημοτική Επιχείρηση Ύδρευσης Αποχέτευσης Κο¬ 
ζάνης (Δ.Ε.Υ.Α.Κ.) προκηρύσσει δημόσιο μειοδοτικό 


διαγωνισμό με κλειστές προσφορές και συμπλήρωση 
τιμολογίου για την ανάδειξη προμηθευτού «Λευκού 
παστεριωμένου γάλακτος» (ΚΩΔ.: ΤΎ. 10/60/11) για τις 
ανάγκες της Δ.Ε.Υ.Α ΚΟΖΑΝΗΣ για ένα έτος ενδεικτι¬ 
κού προϋπολογισμού συνολικής προμήθειας 30.000,00 
€ πλέον του ΦΠΑ. 

Ο Διαγωνισμός και η αποσφράγιση των προσφορών 
θα διενεργηθεί στις 06/05/2011 και ώρα 11:00 (ώρα λή¬ 
ξης επίδοσης προσφορών) στα γραφεία της ΔΕΥΑΚ, 
οδός I. Μικρού, αριθμός 1, στην Κοζάνη. Στον διαγωνισμό 
γίνονται δεκτοί αναγνωρισμένοι προμηθευτές του δη¬ 
μοπρατούμενου είδους, ενώσεις προμηθευτών, φυσικά 
και νομικά πρόσωπα και έμποροι. 

Για την συμμετοχή απαιτείται εγγυητική επιστολή 
ύψους 1.500.00 € και ισχύος 60 ημερών. 

Έντυπα Διακήρυξης με τις προϋποθέσεις και όρους 
συμμετοχής, Τεχνικές Προδιαγραφές και πληροφορίες 
οι ενδιαφερόμενοι μπορούν να παραλαμβάνουν μέχρι 1 
ημέρα πριν από την ημερομηνία διεξαγωγής, του διαγω¬ 
νισμού από την ΔΕΥΑΚ, οδός I. Μικρού, αριθμός 1 στην 
Κοζάνη, τηλέφωνο 2461051500, τέλεφαξ 2461051550. 

Κοζάνη, 13 Απριλίου 2011 

Ο Πρόεδρος Δ.Σ. 

Ε. ΠΑΦΙΛΗΣ 
-♦- 

( 10 ) 

ΠΕΡΙΦΕΡΕΙΑ ΚΕΝΤΡΙΚΗΣ ΜΑΚΕΔΟΝΙΑΣ 
ΟΙΚΟΝΟΜΙΚΗ ΕΠΙΤΡΟΠΗ 

Αριθμ. 39/2011 

1. Η ΠΕΡΙΦΕΡΕΙΑ ΚΕΝΤΡΙΚΗΣ ΜΑΚΕΔΟΝΙΑΣ δια της Οι¬ 
κονομικής Επιτροπής προκηρύσσει ανοιχτό διαγωνισμό 
για την ανάθεση του έργου: «Ανακαίνιση και μετατροπή 
του πρώην Κινηματογράφου «Κεντρικόν» σε Θέατρο και 
πολυχώρο πολιτιστικών εκδηλώσεων Δήμου Ηράκλειας» 
με προϋπολογισμό 865.500,00 ΕΥΡΩ. 

Το έργο συντίθεται από τις ακόλουθες κατηγορίες 
εργασιών: 

Α) Κατηγορία ΟΙΚΟΔΟΜΙΚΑ με προϋπολογισμό (Δα¬ 
πάνη Εργασιών, Γ ενικά έξοδα και 

Όφελος εργολάβου (Γ.Ε.+ΟΈ), Απρόβλεπτα): 478.761,54 €. 

Αναλυτικά: 

Δαπάνη Εργασιών: 352.808,80 €. 

Γενικά έξοδα και Όφελος εργολάβου (Γ.Ε.+ΟΈ.): 
63,505,58 € 

Απρόβλεπτα (ποσοστού 15% επί της δαπάνης εργα¬ 
σιών και του κονδυλίου Γ.Ε.+ Ο.Ε. 62.447,16 € 

Αναθεώρηση: 13.108,37 €. 

Φόρος Προστιθέμενης Αξίας 23%: 113.130,09 €. 

Β) Κατηγορία Η/Μ με προϋπολογισμό (Δαπάνη Εργα¬ 
σιών, Γ ενικά έξοδα και Όφελος εργολάβου (Γ.Ε.+ΟΈ.), 
Απρόβλεπτα): 209.356,60 €. 

Αναλυτικά: 

Δαπάνη Εργασιών: 154.279,00 €. 

Γενικά έξοδα και Όφελος εργολάβου (Γ.Ε.+ΟΈ.): 
27.770,22 €. 

Απρόβλεπτα (ποσοστού 15% επί της δαπάνης εργασι¬ 
ών και του κονδυλίου Γ.Ε.+ Ο.Ε. (της δαπάνης εργασιών): 
27.307,38 €. 

Αναθεώρηση: 2.025,51 €. 

Φόρος Προστιθέμενης Αξίας 23%: 48.617.89 €. 

2. Οι ενδιαφερόμενοι μπορούν να παραλάβουν τα 
συμβατικά τεύχη του διαγωνισμού (Διακήρυξη, Ειδική 
Συγγραφή Υποχρεώσεων κ.λ.π) από την έδρα της Δ/νσης 
ΤεχνικώνΈργων της Περιφερειακής Ενότητας Σερρών, 
Τέρμα Ομόνοιας, μέχρι τις 5/5/2011. 

Η διακήρυξη του έργου έχει συνταχθεί κατά το εγκε¬ 
κριμένο από τον υπουργό ΠΕΧΩΔΕ υπόδειγμα τύπου Β. 

Πληροφορίες στο τηλέφωνο 23213 55117, ΡΑΧ επικοι¬ 
νωνίας 23213 55142, 23210 85990, αρμόδιος υπάλληλος 
για επικοινωνία Δημήτριος Δήμου. 

3. Ο διαγωνισμός θα διεξαχθεί στις 10/5/2011, ημέρα 
Τρίτη και ώρα 10:00 πμ και το σύστημα υποβολής προ¬ 
σφορών είναι με επιμέρους ποσοστά έκπτωσης του 
άρθρου 6 του Ν. 3669/08 (ΚΔΕ). 

4. Στο διαγωνισμό γίνονται δεκτοί: 

4.1. Μεμονωμένες εργοληπτικές επιχειρήσεις: 

α. Εγγεγραμμένες στο Μητρώο Εργοληπτικών Επι¬ 
χειρήσεων (Μ.Ε.ΕΠ.) που τηρείται στη Γ.Γ.Δ.Ε. του Υ.ΠΕ. 
ΧΩ.Δ.Ε., εφόσον ανήκουν στην 1η ή 2η, τάξη ανεξαρτήτως 
νομού έδρας και 3η τάξη εντός νομού ή σε έναν δεύτερο 
επιλεγμένο νομό για έργα κατηγορίας ΟΙΚΟΔΟΜΙΚΑ και 
στην Α2 τάξη και άνω για έργα κατηγορίας Η/Μ. 

β. Προερχόμενες από κράτη - μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ.) 
ή από κράτη που έχουν υπογράψει την συμφωνία για 
τις Δημόσιες Συμβάσεις (Σ.Δ.Σ.) του Παγκόσμιου Οργα¬ 
νισμού Εμπορίου (Π.Ο.Ε.), στα οποία τηρούνται επίσημοι 
κατάλογοι αναγνωρισμένων εργοληπτών, εφόσον είναι 
εγγεγραμμένες στους καταλόγους αυτούς και σε τάξη 
και κατηγορία αντίστοιχη με τις καλούμενες του Ελλη¬ 
νικού Μητρώου Μ.Ε.Ε.Π. 

γ. Προερχόμενες από ως ανωτέρω β' κράτη, στα οποία 
δεν τηρούνται επίσημοι κατάλογοι αναγνωρισμένων 
εργοληπτών, εφόσον αποδεικνύουν ότι έχουν εκτελέσει 
έργα παρόμοια με το δημοπρατούμενο, από ποιοτική 
και ποσοτική άποψη. 

4.2. Κοινοπραξίες Εργ. Επ. των παραπάνω περιπτώσε¬ 
ων α, β και γ σε οποιονδήποτε συνδυασμό μεταξύ τους 
υπό τους όρους του άρθρου 16 παρ. 7 του Ν. 3669/08 
(ΚΔΕ) (Κοινοπραξία στην ίδια κατηγορία) και υπό τον 
όρο ότι κάθε Εργοληπτική Επιχείρηση θα συμμετέχει 
στο κοινοπρακτικό σχήμα με ποσοστό όχι μικρότερο 
του 25% της καλούμενης κατηγορίας. 

4.3. Κοινοπραξίες εργοληπτικών επιχειρήσεων για την 
κάλυψη των διαφόρων κατηγοριών των εργασιών του 
έργου εφόσον ανήκουν στην 1η ή 2η τάξη ανεξαρτήτως 
νομού έδρας και στην 3η τάξη εντός νομού ή σε δεύτερο 
δηλωμένο νομό για έργα κατηγορίας ΟΙΚΟΔΟΜΙΚΩΝ, 
μαζί με Α2 ή 1η ή 2η τάξη ανεξαρτήτως Νομού έδρας 
για έργα κατηγορίας Η/Μ, υπό τους όρους της παρ. 
3 του άρθρου 16 του Ν. 3669/08 (ΚΔΕ). Το ποσοστό 
συμμετοχής της κάθε επιχείρησης στο κοινοπρακτικό 
σχήμα προκύπτει από τον προϋπολογισμό της κατη¬ 
γορίας για την οποία αυτή συμμετέχει και δεν είναι 
απαραίτητο να αναγράφεται. Κατηγορία εργασιών με 
ποσοστό κάτω του 10% του προϋπολογισμού του έργου 
(χωρίς αναθεώρηση και Φ.Π.Α.), εφόσον δεν καλείται 
στη δημοπρασία, αθροίζεται στον προϋπολογισμό της 
μεγαλύτερης κατηγορίας. 

5. Για τη συμμετοχή στο διαγωνισμό απαιτείται η κα¬ 
τάθεση εγγυητικής επιστολής ύψους 13.759,00 ΕΥΡΩ αν 
έχουν χρόνο ισχύος μικρότερο των έξι (6) μηνών και 30 


ημερών, από την ημερομηνία δημοπράτησης (άρθρο 24 
παρ. 2 και 3 του Ν. 3669/08 (ΚΔΕ), 

6. Το έργο συγχρηματοδοτείται από το Επιχειρησιακό 
Πρόγραμμα «Μακεδονία - Θράκη» και το Ευρωπαϊκό Τα¬ 
μείο Περιφερειακής Ανάπτυξης και έχει ενταχθεί στον 
Αξονα Προτεραιότητας «07 - Αειφόρος ανάπτυξη και 
ποιότητα ζωής στην ΠΚΜ» με κωδικό ΜΙ8 296138. 

Προκαταβολή δεν θα χορηγηθεί. 

7. Το αποτέλεσμα της δημοπρασίας θα εγκριθεί από 
την Οικονομική Επιτροπή της Περιφέρειας Κεντρικής 
Μακεδονίας. 

Θεσσαλονίκη, 11 Μαρτίου 2011 

Ο Πρόεδρος Επιτροπής 
ΔΙΟΝΥΣΙΟΣ ΨΩΜΙΑΔΗΣ 

-♦- 

( 11 ) 

ΠΕΡΙΦΕΡΕΙΑ ΑΝΑΤΟΛΙΚΗΣ ΜΑΚΕΔΟΝΙΑΣ ΘΡΑΚΗΣ 
ΔΗΜΟΣ ΟΡΕΣΤΙΑΔΑΣ 

Ο Δήμος Ορεστιάδας προκηρύσσει: 

Διεθνή ανοικτό μειοδοτικό διαγωνισμό σε ευρώ με σφρα¬ 
γισμένες προσφορές και με κριτήριο κατακύρωσης: 

α) για τα καύσιμα, το μεγαλύτερο ποσοστό έκπτωσης 
επί τοις εκατό (%) στη νόμιμα διαμορφούμενη κάθε 
φορά μέση τιμή λιανικής πώλησης του είδους καυσίμου 
την ημέρα παράδοσης στην πόλη της Ορεστιάδας, που 
εκδίδει η Δ/νση Ανάπτυξης, Τμήμα Εμπορίου και Του¬ 
ρισμού της Περιφέρειας ΑΜΘ σύμφωνα με την παρ. 4 
του άρθρου 41 του ΕΚΠΟΤΑ και περ. (α) της παρ. 1 του 
άρθρου 42 του ΕΚΠΟΤΑ, 

β) για τα ελαιολιπαντικά, τη χαμηλότερη τιμή σύμφω¬ 
να με τον ΕΚΠΟΤΑ. 

Ο προϋπολογισμός της συνολικής δαπάνης της προ¬ 
μήθειας με τίτλο «ΠΡΟΜΗΘΕΙΑ ΥΓΡΩΝ ΚΑΥΣΙΜΩΝ ΚΑΙ 
ΛΙΠΑΝΤΙΚΩΝ ΕΤΟΥΣ 2011» ανέρχεται στο ποσό των 
478.000,00 συμπεριλαμβανομένου του Φ.Π.Α. 23% εκ 
των οποίων το ποσό των 423.277,55 ευρώ με το ΦΠΑ 
αντιστοιχεί στον προϋπολογισμό της ομάδας των υγρών 
καυσίμων, και το ποσό των 55.353,08 ευρώ με το ΦΠΑ 
αντιστοιχεί στον προϋπολογισμό της ομάδας των λι- 
παντικών. 

Οι ενδιαφερόμενοι έχουν το δικαίωμα να υποβάλλουν 
προσφορά για το σύνολο της προμήθειας ή για μία από 
τις δύο ομάδες (καύσιμα ή λιπαντικά). 

Κάθε προσφορά θα συνταχθεί στην Ελληνική γλώσσα, 
θα συνοδεύεται από τα απαιτούμενα δικαιολογητικά 
συμμετοχής στο διαγωνισμό και την Εγγυητική Επιστο¬ 
λή Συμμετοχής στο διαγωνισμό ποσού που αντιστοιχεί 
σε ποσοστό 5% επί της συνολικής προϋπολογισθείσης 
από την υπηρεσία δαπάνης, συμπεριλαμβανομένου του 
ΦΠΑ, ήτοι: 

- η εγγύηση συμμετοχής για τη προσφορά του συ¬ 
νόλου των ειδών (1η ομάδα - καύσιμα και 2η ομάδα - 
λιπαντικά) ανέρχεται στο ποσό των 23.900,00 ΕΥΡΩ, 

- η εγγύηση συμμετοχής για τη προσφορά των ει¬ 
δών της 1ης ομάδας (καύσιμα) ανέρχεται στο ποσό των 
21.163,87 ΕΥΡΩ, 

- η εγγύηση συμμετοχής για τη προσφορά των ειδών 
της 2ης ομάδας (λιπαντικά) ανέρχεται στο ποσό των 
2.767,65. 

Ο διαγωνισμός θα γίνει στο δημοτικό κατάστημα Ορε¬ 
στιάδας, από την Επιτροπή Διενέργειας Διαγωνισμών η 

οποία ορίστηκε με την 49/2011 απόφαση του Δημοτικού 
Συμβουλίου. 

Ο διαγωνισμός θα διεξαχθεί στις 06-06-2011 ημέρα 
Δευτέρα στις 11:00 (ώρα λήξης υποβολής προσφορών). 
Οι προσφορές μπορεί επίσης να αποστέλλονται στην 
υπηρεσία με οποιοδήποτε τρόπο και παραλαμβάνονται 
με απόδειξη, μέχρι την προηγούμενη εργάσιμη μέρα 
του διαγωνισμού. 

Τηλέφωνα λήψης πληροφοριών: 2552350364 ΡΑΧ: 
2552350357. 

Αρμόδια υπάλληλος: Μητολίδου Σοφία. 

Ορεστιάδα, 6 Απριλίου 2011 

Ο Δήμαρχος 
ΔΗΜΗΤΡΙΟΣ ΜΟΥΖΑΣ 

-♦- 

( 12 ) 

ΓΕΝΙΚΟ ΝΟΣΟΚΟΜΕΙΟ ΑΤΤΙΚΗΣ 
«Ο ΕΥΑΓΓΕΛΙΣΜΟΣ» 

Αριθμ. 11/07/359/Ρ765 

Το Γενικό Νοσοκομείο Αττικής «Ο ΕΥΑΓΓΕΛΙΣΜΟΣ» 
έχοντας υπόψη τις σχετικές διατάξεις του Ν. 2286/95, 
Ν. 2955/01, Ν. 3329/05, Ν. 3580/2007 και των Π.Δ. 118/2007 
και Π.Δ. 60/2007, όπως αυτές ισχύουν σήμερα, προκη¬ 
ρύσσει Δημόσιο Ανοικτό Επαναληπτικό Διαγωνισμό με 
κριτήριο κατακύρωσης την ΧΑΜΗΛΟΤΕΡΗ ΤΙΜΗ (Χ.Τ.) 
για την ανάδειξη χορηγητού - προμηθευτού «ΓΙΑΟΥΡ¬ 
ΤΙ» κωδ. ΚΑΕ: 00103-78626 [ΤΡΟΦΙΜΑ] από το Π.Π.Υ.Υ. 
2010, πιστώσεως 2010-2011. Προϋπολογισμού Δαπάνης: 
€ 58.800,00 συμπεριλαμβανομένου του ΦΠΑ (ο οποίος 


είναι μέρος του εγκριθέντος προϋπολογισμού του ΚΑΕ: 
00103-78626). 

Οι προσφορές αποστέλλονται στην πιο πάνω ταχυ¬ 
δρομική διεύθυνση συνταγμένες στην Ελληνική γλώσσα 
και γίνονται δεκτές έως τις 19-05-2011 ημέρα Πέμπτη και 
ώρα 13.30. Στον Διαγωνισμό μπορούν να συμμετάσχουν 
φυσικά και νομικά πρόσωπα που πληρούν τις απαραίτη¬ 
τες προϋποθέσεις κατά τα ειδικότερα καθοριζόμενα στη 
σχετική διακήρυξη, καθώς και κοινοπραξίες προμηθευ¬ 
τών, που σε περίπτωση κατακύρωσης της προμήθειας 
σε αυτές να περιβληθούν στον τύπο της Εταιρείας του 
Ελληνικού Κώδικα. 

Η κάλυψη της προαναφερθείσας δαπάνης των 
€ 58.800,00 θα γίνει από τον Τακτικό Προϋπολογισμό 
του Νοσοκομείου και οι όροι πληρωμής καθορίζονται 
στη σχετική διακήρυξη. 

Ο διαγωνισμός θα διενεργηθεί στις 20-05-2011 ημέρα 
Παρασκευή και ώρα 11.00. Έγγραφα σχετικά με τον δι¬ 
αγωνισμό που ζητούνται αποστέλλονται τουλάχιστον 
έξι (6) εργάσιμες ημέρες από τη λήξη της σχετικής 
αίτησης που υποβάλλεται στην πιο πάνω διεύθυνση. 
Συμπληρωματικές πληροφορίες σχετικά με τα έγγραφα 
του διαγωνισμού, αυτές παρέχονται έξι (6) τουλάχιστον 
ημέρες πριν από την ημερομηνία λήξης της προθε¬ 
σμίας που έχει ορισθεί για την υποβολή προσφορών. 
Για περισσότερες πληροφορίες, διακηρύξεις, γενικούς 
όρους κ.λ.π. μπορείτε να απευθύνεστε στο τηλέφωνο 
213204 και φαξ 210 7291808, τις εργάσιμες ημέρες και 
από ώρας 10.00-13.00 

Αθήνα, 8 Απριλίου 2011 

Ο Διοικητής 
ΜΙΧΑΗΛ ΘΕΟΔΩΡΟΥ 

